Κανόνες+της+Τάξης+2.0

Συνηθίζουμε με τους μαθητές μας στην αρχή της σχολικής χρονιάς να συντάσσουμε και να υπογράφουμε το συμβόλαιό μας, κανόνες δηλαδή που θα πλαισιώνουν τη καλή συνεργασία μας. Οι κανόνες μας είναι λίγο πολύ οι ίδιοι κάθε χρονιά με μικρές αποκλίσεις ανάλογα με τη σύσταση και τις ιδιαιτερότητες της κάθε τάξης. Τι κανόνες όμως θα μπορούσε να έχει μια τάξη 2.0 ;

Τυχαία λοιπόν βρέθηκα μπροστά σε ένα τέτοιο [|κατάλογο] σήμερα …

Ας πάρουμε ιδέες και ας προσπαθήσουμε να εφαρμόσουμε κάποια από αυτά έστω και αν οι υλικοτεχνικές υποδομές των σχολείων μας δεν μας το επιτρέπουν πάντα… 1. Έλα στο σχολείο κάθε μέρα, εκτός κι αν προτιμάς να συνδεθείς μέσω διαδικτύου. 2. Έλα για μάθημα στην ώρα σου ή μπες στην εικονική τάξη όποια ώρα της μέρας ή της νύχτας σε βολεύει καλύτερα. 3. Σήκω από τη θέση σου μόνο όταν χρειάζεται, κάτι που θα πρέπει να συμβαίνει συχνά για συνεργασία με άλλους ή παρουσίαση στην τάξη. 4. Φέρνε μαζί σου τα απαραίτητα βοηθήματα, όπως τον φορητό Η/Υ και το κινητό τηλέφωνό σου κάθε μέρα. 5. Μίλα μόνο όταν επιτρέπεται, στέλνε μηνύματα κάθε άλλη ώρα. 6. Μη μιλάς με τους διπλανούς σου, εκτός αν μοιράζεσαι ιδέες, βοηθάς ή βοηθιέσαι. 7. Χρησιμοποίησε κόσμια γλώσσα όταν μιλάς, ιστολογείς, στέλνεις μηνύματα SMS, twitter, κάνεις chat κλπ. 8. Μην αντιγράφεις, αλλά ανασκεύασε, επαναχρησιμοποίησε και δειγμάτισε έργο κι ιδέες άλλων αναφέροντάς τους ως πηγές. 9. Να ακολουθείς αμέσως τις οδηγίες του καθηγητή και των συμμαθητών σου. 10. Να είσαι ευγενικός, γενναιόδωρος και σεβαστικός κάθε στιγμή τόσο στην φυσική όσο και στην εικονική τάξη. 11. Να ολοκληρώνεις όλες τις εργασίες σου έγκαιρα και επιμελώς και υπέβαλλέ τις διαδικτυακά ή ως καταχωρήσεις στο ιστολόγιο ή το wiki σου, διαμοιράζοντάς τις με όσους σε ακολουθούν στο Twitter. 12. Κοντά τα χέρια σου, αλλά μοιράσου όλες τις ιδέες και τις γνώσεις σου με τα μέλη του προσωπικού περιβάλλοντος μάθησης (PLE). 13. Να μην θορυβείς στη γραμμή, στους διαδρόμους και τις τουαλέτες, εκτός κι αν βρίσκεσαι στο σπίτι και έχεις εισέλθει στην εικονική τάξη, οπότε και μπορείς να χορέψεις και να παίξεις μουσική. 14. Σήκωσε το χέρι σου αν χρειάζεσαι βοήθεια, αλλά μην τα περιμένεις όλα από το δάσκαλό, ρώτα τους διπλανούς ή στείλε μήνυμα στο προσωπικό σου περιβάλλον μάθησης. 15. Να γνωρίζεις τι πρέπει να μάθεις, γιατί, καθώς και τι θα κάνεις με αυτή την γνώση. Πρόσθετα σημεία πέραν της αρχικής λίστας: 16. Να συμμετέχεις ενεργά στις ομαδικές εργασίες, σε συνεργασία με συμμαθητές από όλο τον κόσμο. Πηγή : [|Διδακτική της πληροφορικής]